स्वतंत्रता प्राप्ति के बाद कुछ वर्षो से आकोला के इस वस्त्र उद्योग की और केन्द्र एवं राज्य सरकारों का ध्यान गया है और विभिन्न योजनाओं द्वारा यहां के कामगार लाभान्वित होने लगे हैं। राजस्थान के कुटिर उद्योगों को प्रमोट करने हेतु वर्ष 2006 में 26 कलस्टर में से आकोला भी एक कलस्टर के रुप में चुना गया था जहां बंधेज और दाबु ब्लोक छपाई को प्राथमिकता से चिन्हित भी किया गया। इस कला के कुशल प्रशिक्षण के लिए राजस्थान सरकार ने उद्योग विभाग के निर्देशन में स्वयंसेवी संस्था व्हील एण्ड वे के मार्फत वर्ष 2007 से प्रशिक्षण कार्य भी प्रारम्भ कराया जिसमें 20-20 व्यक्तियों के समूह बना कर प्रशिक्षण प्रदान किया गया। वर्ष 2008 में यहां से उत्पादित सामग्री को जयपुर स्थित बिड़ला ओडिटोरियम में लगे हाट बाजार मेें प्रदर्शित करने यहां के कुशल कामगार सुरेश, ललित, हीरालाल, सीमादेवी एवं सुशिला देवी को अवसर भी मिला। आकोला वस्त्र छपाई उद्योग को सहायता प्रदान करने हेतु राज्य सरकार ने यहां 55 लाख की लागत से सी.एफ.सी. (कोमन फेसिलिटी सेन्टर) को वर्ष 2007 में प्रारंभ किया गया। उसी दौर में आकोला में स्थानीय कामगारों ने भी अपने इस कला के विकास हेतु अपनी स्वयंसेवी संस्था नामदेव हेण्डप्रिंट विकास संस्थान का गठन किया था।